**IT-avdelingen er i ferd med å utfase operativsystemet Windows XP ved UiB**

**8. april 2014 vil Microsoft avslutte sin produktstøtte på operativsystemet Windows XP. På grunn av stor sikkerhetsrisiko vil IT-avdelingen fase ut alle UiB oppsatte PC-er med Windows XP i god tid før denne dato.**

Dersom en Windows XP maskin blir tilkoblet Internett etter 8. april er det **meget** stor fare for at maskinen blir infisert. Infiserte maskiner blir stengt ute fra nettverket umiddelbart eller på meget kort varsel.  
IT-avdelingen tilbyr **ingen** brukerstøtte på disse maskinene selv om det er stor fare for at en kan få påloggingsproblemer, programmer kan slutte å fungere, programmer kan forsvinne, tap av data også videre.

1. Klientmaskiner med Windows-XP: De maskinene som ikke er konvertert til Windows 7 innen 8. april vil slutte å fungere (vil ikke være mulig å logge seg inn). Det er derfor svært viktig at man **så snart som mulig** tar kontakt med IT-avdelingen for å få oppdatert maskinen. Dersom maskinen er for gammel til å kjøre Windows 7 må det kjøpes inn ny maskinvare.
2. Windows-XP instrumentmaskiner: Sjekk om program som styrer instrumentet og instrumentet er kompatibelt med Windows 7.   
   **Hvis ja**, sjekke om PC er ny nok til å kjøre Windows 7, hvis ikke må ny PC kjøpes.   
   **Hvis nei**, sjekke med leverandør om programmet kan oppgraderes til Windows 7. Hvis det ikke finnes program som kan kjøres på Windows 7, må PC av nettet evt. bak. brannmur. Dette må avklares med IT-avdelingen.
3. Andre ikke klientmaskiner med XP, fases ut evt. erstattes ved behov. Maskinen kan evt. oppbevares som reservemaskin for instrumentmaskiner som ikke står på nett – ta kontakt med Aud Utheim.

Du kan også lese mer her:  
https://it.uib.no/Utfasing\_av\_%C2%ABWindows\_XP%C2%BB\_ved\_UiB

**Du kan kontakte IT-avdelingen ved å opprette sak på: bs.uib.no eller ringe (555) 84700.**